Bez obzira shvaćate li to ili ne,
kao surfer majstor ste složene fizike.
Znanost surfanja počinje
čim vi i vaša daska dotaknete površinu mora.
Veličina i lagana konstrukcija daske pomaže joj da istisne dosta vode.
Zauzvrat, sila uzgona
jednaka težini istisnute količine vode gura prema gore,
suprotstavljajući se vama i težini vaše daske.
To vam omogućuje da ostanete na površini dok veslajući čekate val.
I što točno čekate?
Savršen val, naravno.
Kao i drugi valovi u fizici, oceanski valovi predstavljaju prijenos energije.
Vjetar koji puše preko oceana ubrzava čestice vode blizu površine,
što dovodi do rasta mreškanja koje se pretvara u valove.
Ova odstupanja od ravne površine nastaju zbog gravitacije,
koja pokušava vratiti površinu u izvorno ravno stanje.
Dok se valovi tako kreću,
čestice guraju i povlače svoje susjede kroz pritisak pobuđen valom,
i ovo kretanje širi energiju u skladu s gibanjem vala.
Kretanje ovih čestica
mnogo više je ograničeno od sveukupnog kretanja valova.
Blizu obale,
plitko morsko dno ograničava kretanje valova
koje se događa u ograničenijem prostoru nego na otvorenom moru,
koncentrirajući energiju vala blizu površine.
Ako je topografija obale ujednačena i glatka,
to će lomiti valove tako da postanu
paralelniji s obalom kako se približavaju.
Ovo je ključni trenutak.
Kako se val približava,
brzo okrenete dasku u smjeru vala
i veslate da se uskladite s njegovom brzinom.
Vaša daska oblikuje kut s vodom
i to stvara dinamički pritisak na njenom dnu,
istiskujući vas i vašu dasku iz mora
da klizite po površini.
U isto vrijeme,
vaša povećana brzina kretanja vas čini stabilnijima,
što vam omogućava da ustanete i surfate uz val.
Sada ste uhvatili val
i jašete uz njegovu prednju stranu paralelno s obalom.
Peraje na dasci za surfanje omogućuju vam mijenjanje vaše brzine i smjera
premještanjem težine.
Iznad vas je greben vala,
gdje vodene čestice dobivaju svoje najveće ubrzanje.
To ih prisiljava da se kreću brže od vala ispod
pa se brzo kreću prema naprijed prije nego što padnu pod utjecaj gravitacije.
To oblikuje karakteristične vrtloge ili mlazove valova,
dok se lome duž obale.
Ponekad vrtlog može potpuno obuhvatiti dio vala,
oblikujući pokretnu cijev vode poznatu kao "bačva".
Zbog nepravilnosti na morskom dnu i samog mrtvog mora,
nekoliko "bačvi" traje koliko i legendarna vožnja od 27 sekundi uz obalu Namibije.
Ali mnogi koji su uspjeli ući u "bačvu"
rekli su da imaju osjećaj da vrijeme unutra drugačije prolazi,
čineći ga jednim od najčarobnijih iskustava koje surfer može imati.
Naravno,
nisu sve plaže stvorene jednakima.
Podmorski kanjoni ili formacije stijena
na određenim lokacijama, poput Nazare u Portugalu ili Mavericksa u Kaliforniji,
lome nadolazeću energiju vala u jednom mjestu,
stvarajući masivne valove koji su traženi od surfera širom svijeta.
I neki od tih valova putuju više od tjedan dana,
s mrtvim morem koje nastaje na više od 10,000 kilometara udaljenosti od obale.
Valovi na kojim se surfa u sunčanoj Kaliforniji
možda su nastali na olujnim morima blizu Novog Zelanda.
Pa dok možda ne razmišljate o vremenskim obrascima u Južnom Tihom oceanu,
tektonskoj geologiji ili mehanici fluida,
umjetnost hvatanja savršenog vala oslanja se na sve ove stvari i više.
I valovi na kojima surfamo, stvoreni vjetrom,
samo su jedan dio neprekidne oscilacije energije
koja je oblikovala naš svemir od samog početka.